Rīgā Nr. 2019.gada \_\_.\_\_\_\_\_

## **.§**

## **“Par informatīvo ziņojumu**

## **“Par pašvaldību aizņēmumiem Eiropas Lauksaimniecības fonda lauku attīstībai līdzfinansētajiem publiskās ceļu infrastruktūras kvalitātes uzlabošanas investīciju projektiem, Eiropas Savienības līdzfinansētajiem deinstitucionalizācijas plānu īstenošanas, vispārējās izglītības iestāžu, uzņēmējdarbības attīstības investīciju projektiem un Eiropas Savienības līdzfinansētu Igaunijas - Latvijas pārrobežu sadarbības programmas projektam””**

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā piedāvāto risinājumu, ka, ievērojot normatīvajos aktos noteiktos pašvaldību aizņemšanās nosacījumus un kārtību, no 2019.gada aizņēmuma limita pārdales valsts budžeta aizdevumu kopējā palielinājuma ietvaros atbilstoši likuma “Par valsts budžetu 2019.gadam” 15.panta sestajā daļā noteiktajiem nosacījumiem, tiek izsniegti aizņēmumi ar aizņēmuma apmēru, kas nepārsniedz projekta  attiecināmo izmaksu kopsummu:
   1. Eiropas Lauksaimniecības fonda lauku attīstībai līdzfinansētajiem publiskās ceļu infrastruktūras kvalitātes uzlabošanas investīciju projektiem lauku teritorijās, par kuriem ir saņemts Lauku atbalsta dienesta lēmums par projekta īstenošanu un kuri tiek īstenoti Eiropas Savienības atbalsta pasākuma “Pamatpakalpojumi un ciematu atjaunošana lauku apvidos” ietvaros atbilstoši informatīvā ziņojuma pielikumam.
   2. Eiropas Savienības līdzfinansētajiem deinstitucionalizācijas plānu īstenošanas investīciju projektiem, Eiropas Savienības līdzfinansētajiem vispārējās izglītības iestāžu investīciju projektiem un Eiropas Savienības līdzfinansētajiem uzņēmējdarbības attīstības investīciju projektiem, par kuriem noslēgta vienošanās ar Centrālo finanšu un līgumu aģentūru par projekta īstenošanu un kuri attiecīgi tiek īstenoti Eiropas Savienības struktūrfondu un Kohēzijas fonda 2014-2020.gada plānošanas perioda darbības programmas “Izaugsme un nodarbinātība” 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai”, 8.1.2.specifiskā atbalsta mērķa “Uzlabot vispārējās izglītības iestāžu mācību vidi”, 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros atbilstoši informatīvā ziņojuma pielikumam.
   3. Eiropas Savienības līdzfinansētam Igaunijas - Latvijas pārrobežu sadarbības programmas projektam “Valga – Valka Dvīņu pilsētas centra attīstība”, par kuru ir noslēgts finansēšanas līgums ar programmas vadošo iestādi un kas tiek īstenots Eiropas Strukturālo un investīciju fondu mērķa “Eiropas teritoriālā sadarbība” 2014.-2020.gada plānošanas perioda programmu ietvaros, ja Valkas novada dome nodrošina līdzfinansējumu no sava budžeta ieņēmumiem pilnīgai saistību izpildei.

Ministru prezidents A. K. Kariņš

Valsts kancelejas direktors J.Citskovskis

Finanšu ministra vietā -

Ministru prezidents A. K. Kariņš

## Tisenkopfa 67095467,

## baiba.tisenkopfa@fm.gov.lv